section_heading: Radnja
paragraph_text: Nakon što Dussander nevoljko pristane, između njega i Toda postupno se razvija bizaran odnos, u kojem mladić s vremenom sve više uživa u mučenju starca. Istodobno, počinju ga progoniti noćne more, u kojima proživljava stravične prizore iz Dussanderovih priča. Zahvaljujući tome, sve više zaostaje u školi, čime privlači pozornost požrtvovnog pedagoga Edwarda Frencha (D. Schwimmer). Predstavljajući se kao Todov djed, Dussander odluči iskoristiti nastalu situaciju, posjetiti Frencha i na vrijeme se zaštititi od neugodnog svjedoka....